**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 14.decembra 2021 o 17.00 hod.**

**Prítomní:** Eva Mráziková, starostka obce

**Poslanci:**  Lukáš Hamaj, Ing. Peter Hladký, Róbert Chmelina, Zdenko Vrzala

Michal Jakab-priešiel počas rokovania bodu 4 Programu zasadnutia OcZ

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Uznesenie k nájomným zmluvám a zmluvám o vecnom bremene k pozemkom - Verejný vodovod Hrabovka – bod doplnený na návrh starostky
4. Návrh rozpočtu na rok 2022 a roky 2023-2024
5. Plán zasadnutí obecného zastupiteľstva v roku 2022
6. Diskusia

7. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá navrhla doplniť do programu zasadnutia bod č. 3 Uznesenie k nájomným zmluvám a zmluvám o vecnom bremene k pozemkom – Verejný vodovod Hrabovka. Predložený návrh programu poslanci **schválili** bez pripomienok.

**Hlasovanie:**

**Prítomní: 4 Za: 4 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Lukáš Hamaj, Róbert Chmelina

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 4 Za: 4 Proti: 0 Zdržal sa:** **0**

**3.** **Uznesenie k nájomným zmluvám a zmluvám o vecnom bremene k pozemkom - Verejný vodovod Hrabovka**

Starostka informovala poslancov o priebehu rokovania s oslovenými vlastníkmi pozemkov, cez ktoré vedie trasa verejného vodovodu. Na základe znaleckého posudku a na základe rokovaní JUDr. Zigo ako právny zástupca obce Hrabovka pripravil zmluvy s vlastníkmi pozemkov, cez ktoré ide trasa verejného vodovodu alebo sú v ochranných pásmach verejného vodovodu. K dnešnému rokovaniu sú podpísané nasledovné zmluvy-všetky na dobu neurčitú:

Zmluva o vecnom bremene – TADe-dto-X spol.r.o. Trenčín – jednorázová odplata 77,99 €

Zmluva o vecnom bremene – TSK Trenčín – jednorázová odplata 833,52 €

Zmluva o vecnom bremene – Obec Zamarovce – jednorázová odplata 0,99 €

Zmluva o nájme – Spolok bývalých urbárnikov Hrabovka – ročný nájom 49,73 €

Zmluva o nájme – Pozemkové spoločenstvo Zamarovce – ročný nájom 166,33 €

Úplné znenie predmetných zmlúv je zverejnené na stránke obce Hrabovka. K predloženým zmluvám nemal žiadny z poslancov pripomienky a obecné zastupiteľstvo tento návrh **schválilo a súhlasí so zavkladovaním predmetných zmlúv na Katastrálnom úrade Trenčín.**

**Hlasovanie:**

**Prítomní: 4 Za: 4 Proti: 0 Zdržal sa:** **0**

**4. Návrh rozpočtu na rok 2022 a na roky 2023-2024**

Starostka dala slovo ekonómke obce, ktorá predložila návrh rozpočtu obce Hrabovka na rok 2022 a na roky 2023-2024. Počas rokovania tohto bodu prišiel poslanec Michal Jakab, ktorý sa ospravedlnil na neskorší príchod z pracovných dôvodov. Poslanci obdržali na rokovanie obecného zastupiteľstva materiál s Návrhom rozpočtu na rok 2022 a roky 2023-2024 spolu s dôvodovou správou, kde je vysvetlené akým spôsobom bol rozpočet zostavený. Rozpočet bol v zákonnej lehote zverejnený na úradnej tabuli obce a na webovom sídle obce Hrabovka,. Ekonómka vysvetlila príjmovú aj výdavkovú časť, rozpočet bol vytvorený ako vyrovnaný. Poslanci dávali doplňujúce otázky k niektorým položkám rozpočtu, ktoré im vysvetlila ekonómka obce a starostka. Nik z poslancov nemal pozmeňujúci návrh a starostka dala hlasovať za predložený návrhu rozpočtu na rok 2022 a roky 2023-2024 v znení:

|  |  |  |
| --- | --- | --- |
|  **Schválený rozpočet na rok 2022:**  | **Rozpočet na rok 2023** | **Rozpočet na rok 2024** |
| (v EUR) |  | (v EUR) |  | (v EUR) |  |
| 100 - daňové príjmy 122 800 | 125 100 |  | 126 100 |  |
| 200 - nedaňové príjmy 10 785 | 10 890 |  | 10 890 |  |
| 300 - granty a transfery 12 890 | 890 |  | 890 |  |
|  |  |  |  |  |  |
| **Príjmy spolu : 146 475**  | **136 880** |  | **137 880** |  |
|  |  |  |  |  |  |
| 600 - bežné výdavky 122 475 | 122 980 |  | 123 180 |  |
| 700 - kapitálové výdavky 22 000 | 11 000 |  | 11 700 |  |
| 800 - výdavkové fin.operácie 2 000 | 2 900 |  | 3 000 |  |
|  |  |  |  |  |  |
| **Výdavky spolu: 146 475** | **136 880** |  | **137 880** |  |

**Hlasovanie:**

**Prítomní: 5 Za: 5 Proti: 0 Zdržal sa:** **0**

**5. Plán zasadnutí obecného zastupiteľstva na rok 2022**

Poslanci obdržali návrh – Plán zasadnutí obecného zastupiteľstvav roku 2022. Poslanci nemali k návrhu žiadne doplňujúce pripomienky a hlasovaním schválili predložený návrh.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**6. Diskusia**

\*Starostka ozrejmila práce na poruche na verejnom vodovode, pričom dala návrh, aby náklady spojené s odstránením poruchy boli hradené z rezervného fondu. Poslanci vyjadrili súhlas s použitím rezervného fondu na túto opravu s tým, že celková výška bude odsúhlasená na prvom zasadnutí obecného zastupiteľstva a toto bude premietnuté do RO k 30.12.2021.

**Hlasovanie:**

**Prítomní: 5 Za: 5 Proti: 0 Zdržal sa:** **0**

Starostka vyzvala poslancov či majú niečo k bodu diskusia – neprihlásil sa žiadny z poslancov. Ďalej vyzvala prítomných občanov :

\*Pán Plško-otázka v náväznosti na zvýšený rozpočet k rozsahu činnosti stavebného úradu – vysvetlila starostka, otázka k vyveseniu návrhu rozpočtu na webovom sídle-vysvetlila ekonómka a poslanci, otázka k rigolu na konci obce Hrabovka, ktorý bola zanesený navážanou zeminou – starostka vysvetlila, že toto patrí pod Správu ciest TSK.

\*Pani Čulenová – pripomienka k rozpočtu – starostka odporučila vzhľadom k tomu, že rozpočet je schválený môže sa informovať písomne v zmysle informačného zákona.

**7. Záver**

Na záver starostka poďakovala prítomným poslancom za účasť a popriala všetkým prítomným príjemné prežitie vianočných sviatkov a všetko dobré do Nového roka 2022.

**Obecné zastupiteľstvo v Hrabovke**

 **Uznesenie č. 27-32**

zo zasadnutia OZ v Hrabovke dňa 14.12.2021

***K bodu: Otvorenie zasadnutia***

**Uznesenie č. 27/2021**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva s doplnením bodu č. 3 Uznesenie k nájomným zmluvám a zmluvám o vecnom bremene k pozemkom - Verejný vodovod Hrabovka.

V Hrabovke, 14.12.2021

 Eva Mráziková

 starostka obce

***K bodu: Určenie zapisovateľa a overovateľov zápisnice***

**Uznesenie č. 28/2021**

Obecné zastupiteľstvo v Hrabovke **s c h v a ľ u j e** overovateľov Lukáš Hamaj a Róbert Chmelina a zapisovateľku pracovníčku OcÚ Mgr. Janku Štefánkovú.

V Hrabovke, 14.12.2021

Eva Mráziková

 starostka obce

***K bodu: Uznesenie k nájomným zmluvám a zmluvám o vecnom bremene k pozemkom - Verejný vodovod Hrabovka***

 **Uznesenie č. 29/2021**

Obecné zastupiteľstvo v Hrabovke **schvaľuje a súhlasí so zavkladovaním a zriadením vecného bremena nasledovných zmlúv na Katastrálnom úrade Trenčín:**

Zmluva o vecnom bremene – TADe-dto-X spol.r.o. Trenčín – jednorázová odplata 77,99 €

Zmluva o vecnom bremene – TSK Trenčín – jednorázová odplata 833,52 €

Zmluva o vecnom bremene – Obec Zamarovce – jednorázová odplata 0,99 €

Zmluva o nájme – Spolok bývalých urbárnikov Hrabovka – ročný nájom 49,73 €

Zmluva o nájme – Pozemkové spoločenstvo Zamarovce – ročný nájom 166,33 €

V Hrabovke, 14.12.2021

 Eva Mráziková

 starostka obce

***K bodu: Návrh rozpočtu na rok 2022 a roky 2023-2024***

 **Uznesenie č. 30/2021**

Obecného zastupiteľstvo v Hrabovke schvaľuje Rozpočet na rok 2022 a roky 2023-2024 v nasledovnom členení:

|  |  |  |
| --- | --- | --- |
|  **Schválený rozpočet na rok 2022:**  | **Rozpočet na rok 2023** | **Rozpočet na rok 2024** |
| (v EUR) |  | (v EUR) |  | (v EUR) |
| 100 - daňové príjmy 122 800 | 125 100 |  | 126 100 |
| 200 - nedaňové príjmy 10 785 | 10 890 |  | 10 890 |
| 300 - granty a transfery 12 890 | 890 |  | 890 |
|  |  |  |  |  |
| **Príjmy spolu : 146 475**  | **136 880** |  | **137 880** |
|  |  |  |  |  |
| 600 - bežné výdavky 122 475 | 122 980 |  | 123 180 |
| 700 - kapitálové výdavky 22 000 | 11 000 |  | 11 700 |
| 800 - výdavkové fin.operácie 2 000 | 2 900 |  | 3 000 |
|  |  |  |  |  |
| **Výdavky spolu: 146 475** | **136 880** |  | **137 880** |

V Hrabovke, 14.12.2021

 Eva Mráziková

 starostka obce

***K bodu: Plán zasadnutí obecného zastupiteľstva v roku 2022***

 **Uznesenie č. 31/2021**

Obecné zastupiteľstvo v Hrabovke **schvaľuje** predložený Plán zasadnutí obecného zastupiteľstva v roku 2022.

V Hrabovke, 14.12.2021

***K bodu : Diskusia***

 **Uznesenie č. 32/2021**

Obecné zastupiteľstvo v Hrabovke súhlasí s použitím rezervného fondu na opravu poruchy na verejnom vodovode s tým, že celková výška bude odsúhlasená na prvom zasadnutí obecného zastupiteľstva a toto bude premietnuté do RO k 30.12.2021.

V Hrabovke, 14.12.2021

 Eva Mráziková

 starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Jakab** | **Hladký** | **Vrzala** |
| 27/2021 | **I** | **I** | **N** | **I** | **I** |
| 28/2021 | **I** | **I** | **N** | **I** | **I** |
| 29/2021 | **I** | **I** | **N** | **I** | **I** |
| 30/2021 | **I** | **I** | **I** | **I** | **I** |
| 31/2021 | **I** | **I** | **I** | **I** | **I** |
| 32/2021 | **I** | **I** | **I** | **I** | **I** |

**Vysvetlivky: I - za O – zdržal sa**

 **X - proti N - neprítomní**

**Overovatelia:**

Lukáš Hamaj .........................................

Róbert Chmelina .........................................

**Zapísala:**

Mgr. Janka Štefánková .........................................

Eva Mráziková starostka obce